Source: http://politeia.org.ro/stiri-revista-presei/revista-presei-6-noiembrie-se-misca-tara/56111/
Timestamp: 2019-05-27 07:46:48+00:00

Document:
Revista Presei – 6 noiembrie. Se mișcă țara! | PoliteiaWorld
Home » Stiri / Revista Presei	» Revista Presei – 6 noiembrie. Se mișcă țara!
Revista Presei – 6 noiembrie. Se mișcă țara!
06/11/2017 Autor Cetatean Categorii: Stiri / Revista Presei
Buna dimineata intr-o zi de luni, 6 noiembrie. În regiunile sudice şi de răsărit, înnorările vor persista, în cea mai mare parte a timpului şi, pe arii restrânse, vor fi ploi slabe sau burniţă, iar în zona Carpaţilor Meridionali şi de Curbură, posibil, fulguieli, informează ANM. În restul teritoriului, cerul va fi variabil. Mai ales la începutul zilei şi noaptea, în zonele joase de relief din centru, sud şi est, local, se va semnala ceaţă. Vântul va sufla slab şi moderat, cu unele intensificări la munte şi în Banat. Temperaturile maxime se vor încadra, în general, între 10 şi 17 grade, iar cele minime între -2 şi 10 grade. LA BUCUREŞTI: Cerul va fi mai mult noros; dimineaţa şi noaptea va fi ceaţă, iar trecător, condiţii de burniţă. Vântul va sufla slab până la moderat. Temperatura maximă va fi de 13…15 grade, iar cea minimă de 6…7 grade.
Legile justiției, contestate de români în stradă. Zeci de mii de oameni au protestat în București și în țară. Au fost proteste în București și în alte zeci de orașe din țară. „Continuăm ce am început iarna trecută”, „Nu vrem să fim o nație de hoți”- au spus românii care au ieșit din nou în stradă pentru a-și arăta nemulțumirea față de Guvern. Oamenii cred că doar prin solidaritate vor putea învinge. Sunt nemulțumiți de planul de modificare a legilor justiției și de faptul că, spun ei, Parchetul devine subordonat intereselor politice. Sunt nemulțumți și de fapul că senatorii au dat luni un raport negativ unui proiect de lege care-i împiedica pe cei condamnaţi penal să ocupe funcţia de preşedinte al ţării. …Ecaterina Andronescu a declarat la Digi24 că România nu poate rămâne cu legile de acum șapte ani. „Legile justiției sunt din anul 2005, trebuie modificate, trebuie explicate şi explicat de ce sunt necesare aceste modificări”, a precizat senatorul PSD, într-o intervenție telefonică. Ea a adăugat că România se află în UE acum și că „nu mai este posibil nici astăzi, nici peste ani de zile, controlul justiţiei de către factorul politic”. Integral pe Digi24
Exceptionale imagini aduse si de Hotnews
Stalinismul in forma pura. Mergeti la comisie, domnule judecator Daniel Morar? Pentru prima data in istoria ei, CCR a emis o hotarare referitoare la o singura persoana, pe numele ei Laura Codruta Kovesi, exclusiv in calitatea ei de cetatean al Romaniei. Este vorba despre hotararea prin care CCR admite existenta unui confict juridic de natura constitutionala intre DNA si Parlament, pentru ca LCK nu s-a prezentat in fata comisiei “alegeri 2009”. Este, daca vreti, dovada suprema a derapajului letal in care a intrat CCR, institutie care are in competenta strict analiza textelor de lege si a institutiilor. Principala aberatie a acestei hotarari este sesizata de toate cele trei opinii separate formulate in acest caz, a dnei judecator Teodoriu (trimisa la CCR de PSD), a dlui judecator Minea si a dnei judecator Stanciu. Conflictul juridic de natura constitutionala presupune ca pe pozitii antangonice sa se afle doua autoritati ale statului pentru actiuni sau inactiuni care tin de competentele lor. In cazul de fata, nu avem decat o autoritate – Parlamentul si o persoana fizica – Laura Codruta Kovesi. Hotararea CCR este ea insasi contradictorie.Daca dispozitivul se refera la doamna Kovesi, motivarea se refera la sefa DNA.Dna Kovesi nu putea fi invitata in calitate de sef DNA pentru ca tema anchetei nu are legatura cu DNA, ci doar in calitate de fost procuror general, functie pe care o detinea in 2009, care nu este insa una oficiala in acest moment.Deci dna Kovesi nu putea fi invitata decat in calitatea de simplu cetatean, calitate care nu putea atrage existenta unui conflict intre autoritati.Din acest motiv, sesizarea ar fi trebuit respinsa ca inadmisibila, afirma toti cei trei judecatori mentionati. Dar nu e doar atat. Integral pe Ziare.com
Troc: CCR oferă Parlamentului putere sporită de anchetă. Parlamentul oferă magistraţilor CCR imunitate penală. Orice persoană va fi obligată să se prezinte în faţa unei comisii parlamentare de anchetă, în caz contrar urmând să suporte consecinţe penale, arată CCR în motivarea deciziei privind refuzul Codruţei Kovesi de a da explicaţii în faţa parlamentarilor cu privire la prezenţa în sufrageria lui Gabriel Oprea. Decizia Curţii vine în contextul în care Parlamentul este la un pas de a le oferi magistraţilor CCR o amplă imunitate penală. CCR a publicat motivarea deciziei privind conflictul constituţional între Parlament şi Parchetul General, reclamat de Liviu Dragnea şi Călin Popescu-Tăriceanu, generat de faptul că şefa DNA, Laura Codruţa Kovesi, nu s-a prezentat în faţa Comisiei care anchetează posibila fraudare a alegerilor prezidenţiale din 2009. Curtea stipulează că orice persoană, indiferent că este angajată la stat sau în sfera privată, dacă este chemată la audieri în Parlament, trebuie să adopte un comportament „activ, pozitiv“, deci este obligată să meargă în faţa Comisiei de anchetă. În caz contrar, „atitudinea sa poate fi calificată drept potrivnică aflării adevărului şi poate constitui obiect de sesizare a organelor de urmărire penală“, arată CCR. Astfel, magistraţii CCR oferă puteri sporite de anchetă parlamentarilor. Pardoxul e că această obligaţie impusă de CCR contrazice decizii anterioare ale Curţii, prin care doar persoanele angajate în instituţii ale statului aflate în relaţii directe cu Parlamentul aveau obligaţia de a se prezenta la audieri. Pentru restul cetăţenilor nu exista niciun fel de îndatorire: legea le oferea posiblitatea de refuza invitaţia la audieri sau de a răspunde în scris. Integral pe Adevarul
Ce scrie presa internaţională despre protestele din România. Presa internaţională scrie, duminică seară, despre protestele de la Bucureşti şi din ţară faţă de proiectele de modificare a legilor justiţiei, relatează News.ro. Agenţia Associated Press notează că peste 7.000 de români s-au strâns în capitală şi în alte oraşe pentru a protesta faţă de proiectele de modificare a legilor justiţiei, despre care criticii spun că vor slăbi eforturile pentru lupta anticorupţie.Manifestaţii s-au strâns în faţa sediului Guvernului de la Bucureşti, scandând „Democraţia este sub asediu” şi fluierând din vuvuzele.AP notează că participanţii au putut fi auziţi strigând că Partidul Social Democrat este „ciuma roşie”.Ştirea din AP este preluată de alte canale din SUA, precum New York Times, Washington Post sau Fox News. Agenţia Reuters notează că aproximativ 12.000 de persoane mărşăluiau spre Palatul Parlamentului, scandând „Nu vrem să fim o naţiune de hoţi”. Integral pe Digi24
Brexitul, oficialii, profesorul si spionul: Cum trage Rusia sforile in Marea Britanie. Dezvaluirile legate de George Papadopoulos, fost consilier pe probleme de politica externa in echipa de campanie a lui Donald Trump, aparute in presa in ultimele zile, nu socheaza doar SUA, ci si Marea Britanie. Ele scot la iveala inclusiv legaturile dintre Rusia si Marea Britanie si cum Kremlinul trage sforile inclusiv la Londra, arata presa din regat.George Papadopoulos, membru al fostei echipe de campanie a presedintelui Donald Trump, inculpat in cadrul anchetei privind amestecul Rusiei in alegerile din SUA, i-a scris intr-un mail superiorului sau ierarhic, in 25 de aprilie 2016 sau aproape de aceasta data, ca eforturile sale de a intra in contact cu Moscova, la cele mai inalte niveluri, dau roade: “Guvernul rus are o invitate deschisa, facuta de Putin pentru Trump, pentru a se intalni cand (Donald Trump – n. red.) este pregatit”, arata The Guardian.In continuarea mailului trimis de Papadopoulos in aprilie se mai arata ca o astfel de intalnire poate avea loc la Londra, din moment ce “astfel de guverne tind sa comunice un pic mai deschis atunci cand se afla in orase neutre”.George Papadopoulos, in varsta de 30 de ani, a fost arestat de FBI in iulie, iar documentele judiciare prezentate in investigatia procurorului special Robert Mueller arata ca el a avut o serie de intalniri cu un barbat pe care FBI il descrie ca fiind un “profesor din Londra”. Conform The Guardian, ar fi vorba nu doar despre o legatura dintre campania lui Trump cu regimul lui Putin, ci si de prima dovada concreta a implicarii si chiar rolului central avut de Marea Britanie. Integral pe Ziare.com
Explicaţiile ministrului de Interne despre eliminarea condiţiei de înălţime pentru admitere în şcolile de poliţie: Va fi menţinută şi pe viitor. Eliminarea condiţiei de înălţime va fi menţinută şi pentru viitoarele concursuri din sursă externă şi pentru cele din anul 2018 la Academia de Poliţie şi şcolile de agenţi şi subofiţeri, anunţă ministrul Afacerilor Interne, Carmen Dan. „Voi face aici câteva precizări referitoare la ordinul pe care recent l-am supus dezbaterii publice: 1. Eliminarea condiţiei de înălţime va fi menţinută şi pentru viitoarele concursuri din sursă externă şi pentru cele din anul 2018 la Academia de Poliţie şi şcolile de agenţi şi subofiţeri.2. Traseul practic-aplicativ se va utiliza, ca probă de verificare a aptitudinilor fizice, la concursurile din anul 2018 pentru şcolile de agenţi şi subofiţeri şi pentru admiterea la Academia de Poliţie. În funcţie de cerinţele instituţiilor beneficiare, traseul va putea include şi alt tip de probe, aşa cum este şi în prezent în cazul traseului destinat şcolii de subofiţeri pompieri”, a scris, pe Facebook, Carmen Dan. Ministrul Afacerilor Interne a mai precizat că, pentru concursurile din sursă externă, în funcţie de natura postului, organizatorul examenelor este cel care va decide dacă este necesară introducerea verificării aptitudinilor fizice sau nu. Carmen Dan a dat exemplul unor funcţii de specialitate care nu impun parcurgerea unei astfel de probe, precum cele de contabili, medici sau asistenţi medicali, personal destinat interacţiunii cu publicul (la ghişeele birourilor de înamatriculări auto, paşapoarte, evidenţa populaţiei) etc. Integral pe Gandul
Guvernul e total izolat: nimeni nu-i sprijină „ţopăiala fiscală”. Consiliul Economic şi Social, precum şi Consiliul Fiscal, au emis avize negative faţă de intenţiile Guvernului de a modifica major Codul Fiscal, prin transferul contribuţiilor sociale de la angajator la angajat. Executivul a rămas, practic, singura instituţie care mai susţine această măsură. Măsurile fiscale de mutare a contribuţiilor sociale de la angajator la angajat şi de reducere a impozitului pe venit ar putea fi adoptate astăzi, după ce şedinţa de Guvern de vineri în care urmau să fie discutate aceste modificări a fost amânată, dar şi după ce proiectul a primit aviz negativ şi critici din nenumărate direcţii. Guvernul a prezentat, acum două săptămâni, în primă lectură, Ordonanţa de Urgenţă de modificare a Codului Fiscal prin care sunt mutate contribuţiile sociale de la angajator la angajat, odată cu reducerea procentului acestora şi micşorarea procentului virat la Pilonul II, concomitent cu majorarea salariului minim brut pe economie la 1.900 de lei şi cu scăderea impozitului pe venit de la 16% la 10%. Aceste modificări presupun, implicit, că angajatorii vor majora nivelul salariului brut al angajaţilor, cu nivelul contribuţiilor transferate, pentru ca salariul net al acestora să nu se modifice. Preşedintele PSD Liviu Dragnea declara vineri că nu există niciun motiv ca măsurile fiscale să nu se adopte, însă şedinţa de Guvern în care urmau să fie discutate măsurile a fost amânată de vineri până astăzi, fără ca Executivul să dea un motiv. Integral pe Adevarul
Astăzi va fi una dintre cele mai bizare zile ale guvernării din ultimii 25 de ani: Guvernul PSD va decide dacă este şi împotriva sindicatelor, şi a patronatelor cu revoluţia fiscală propusă. Guvernul merge înainte cu toate măsurile fiscale anunţate în ultima perioadă, potrivit informaţiilor ZF.În pofida controverselor generate de proiectul de mo­di­ficare a Codului fiscal şi a amânării şedinţei de guvern de vineri în care trebuia să se discute trecerea contribuţiilor so­ciale din sarcina angajatorului în sarcina angajatului, in­for­maţiile ZF arată că proiectul urmează să fie adoptat astăzi. „Nu ştiu de nicio amânare a şedinţei sau că nu intră pachetul de modificări fiscale în şedinţă“, a transmis ieri un înalt oficial. Pachetul de măsuri fiscale anunţat de guvern a primit feedback negativ atât de la oamenii de afaceri, de la consultanţi fiscali, de la antreprenori, cât şi de la sindicalişti.„Eu cred că vor merge înainte cu măsurile fiscale pro­pu­se. Să fim serioşi, nu au suficient de mulţi bani ca să sus­ţină creşterea salariilor publice, acea creştere de 25% este monstruos de greu de susţinut. Şi aşa s-a găsit soluţia com­pen­sării acestei sume lipsă din transferul contribuţiilor so­cia­le de la angajator la angajat“, a spus consultantul fiscal Adrian Benţa de la compania de consultanţă fiscală Benţa Consult.Principalele măsuri din proiectul de modificare a Codului fiscal sunt trecerea contri­buţiilor sociale de la angajator la angajat şi re­du­­cerea cuantumului acestora de la 39% la 35% din salariul brut, reducerea impozitului pe ve­nit de la 16% la 10% şi aplicarea unui im-pozit de 1% din cifra de afaceri pentru firmele cu venituri de sub 1 milion de euro pe an. Integral pe Zf.ro
11 Raspunsuri la Revista Presei – 6 noiembrie. Se mișcă țara!
Paganel06/11/2017 at 09:45
Primul bețiv al țării s-a întors la „muncă” un pic mahmur, de aceea „reforma fiscală” se amână…
http://www.hotnews.ro/stiri-esential-22095466-surse-guvernul-tudose-calcul-amanarea-oug-care-trece-contributiile-angajat-angajator.htm
„Guvernul Tudose ar putea amina OUG de modificare a Codului Fiscal care ar produce o revolutie extrem de controversata a fiscalitatii, au declarat pentru Hotnews.ro surse guvernamentale. Aminarea OUG era scenariul de lucru cel mai vehiculat in Guvern duminica seara, dupa protestele mediului de afaceri, sindicatelor si societatii civile, precum si dupa protestele din strada, dar situatia in Guvern si PSD e fluida si pot interveni schimbari, potrivit surselor citate.”
„… dar situația în Fuvern și PSD e fluidă”… S-a „fluidizat” cu „tulburel” sau de frica protestatarilor???
Paganel06/11/2017 at 09:46
A dreak tastatură… „Guvern” nu „Fuvern”… Scuze!…
A A06/11/2017 at 09:58
Fufern, contine multime de fufe.
depemures06/11/2017 at 11:00
mar06/11/2017 at 11:33
De reținut :))
mar06/11/2017 at 09:55
Buna ziua. Asistăm la o întoarcere în timp, parca in anii 40 Anglia a mai avut o problema cu “topaiala” spionajului rus.
Paganel06/11/2017 at 10:11
Sică a consumat ceva „ierburi” și o face „de oaie”:
http://www.hotnews.ro/stiri-politic-22095230-ludovic-orban-anunta-victoria-liberalului-florin-oancea-alegerile-pentru-primaria-din-deva-victorie-imensa-pentru-pnl.htm
„Presedintele PNL, Ludovic Orban, a anuntat, duminica seara, ca Florin Oancea, candidatul partidului pentru Primaria Devei, a castigat alegerile locale din acest oras. “Este sigur. Liberalul Florin Oancea a castigat primaria Devei. Victorie imensa a PNL si un mare castig pentru deveni”, a scris Ludovic Orban pe Facebook.”
Sigur, câștigarea primăriei unui municipiu de județ cu 30% din 35% prezență la vot (adică vreo 10% din totalul alegătorilor) e un succes intergalactic, care nu se compară cu pierderile (extrem de minore, nu-i așa?) de la Primăria București și din cele 6 sectoare ale Capitalei!
Du-te, bre guristule, la Spitalul 9 sau la Socola, ori la Timișul de Sus, că e mai aproape de Brașovul tău natal!…
zigzag06/11/2017 at 10:40
5000 de coco era tariful lui sica . pe statul de plata al lui dinu paturiciu.
Sa nu creada ca amnezia e sport national :))
depemures06/11/2017 at 11:02
Îi vor reaminti americanii şi asta, dar şi alte câteva , din ” balada creierului liberal ”
Salutare ?
depemures06/11/2017 at 11:03
Poftiți la……. DNA ! ?
http://www.comisarul.ro/articol/audieri-masive-la-dna-intr-un-nou-dosar-de-corupti_917409.html
Cetatean06/11/2017 at 11:32
http://politeia.org.ro/editoriale/diaree-de-la-curte-in-obrazul-constitutiei-solutie-pentru-kovesi/56124/
« Diaree de la Curte în obrazul Constituției. Soluție pentru Kovesi
Ziarul de Duminica – 5 noiembrie »
Arhiva Select Month May 2019 (25) April 2019 (28) March 2019 (26) February 2019 (27) January 2019 (26) December 2018 (24) November 2018 (26) October 2018 (29) September 2018 (26) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR